สงกรานต์ 62 : สงกรานต์ 4 วัน เกิดอุบัติเหตุรวม 2232 ครั้ง เสียชีวิตรวม 237 คน
วันนี้ (15 เม.ย.2562 ) พล.ต.ท.ดำรงศักดิ์ กิตติประภัสร์ ผู้ช่วยผู้บัญชาการตำรวจแห่งชาติ รายงานสถิติอุบัติเหตุทางถนนประจำวันที่ 14 เม.ย. ซึ่งเป็นวันที่ 4 ของการรณรงค์ ขับรถมีน้ำใจ รักษาวินัยจราจร เกิดอุบัติเหตุ 567 ครั้ง ผู้เสียชีวิต 59 คน ผู้บาดเจ็บ 598 คนสาเหตุที่ทำให้เกิดอุบัติเหตุสูงสุด ได้แก่ ดื่มแล้วขับ ร้อยละ 42.86 ขับรถเร็ว ร้อยละ 25.40 ยานพาหนะที่เกิดอุบัติเหตุสูงสุด ได้แก่ รถจักรยานยนต์ ร้อยละ 78.31 ส่วนใหญ่เกิดในเส้นทางตรง ร้อยละ 67.55 บนถนนใน อบต./หมู่บ้าน ร้อยละ 37.74 ถนนกรมทางหลวง ร้อยละ 37.39 ช่วงเวลาที่เกิดอุบัติเหตุสูงสุด ได้แก่ ช่วงเวลา 16.01 – 20.00 น. ร้อยละ 29.10 ผู้บาดเจ็บและเสียชีวิตสูงสุดอยู่ในช่วงอายุ 50 ปีขึ้นไป ร้อยละ 22.22ทั้งนี้ ได้จัดตั้งจุดตรวจหลัก 2039 จุด เจ้าหน้าที่ปฏิบัติงาน 65337 คน เรียกตรวจยานพาหนะ 1072767 คัน มีผู้ถูกดำเนินคดี รวม 238111 คน มีความผิดฐานไม่สวมหมวกนิรภัย 65349 คน ไม่มีใบขับขี่ 58950 คนโดยจังหวัดที่เกิดอุบัติเหตุสูงสุด ได้แก่ เชียงราย (21 ครั้ง) จังหวัดที่มีผู้เสียชีวิตสูงสุด ได้แก่ ฉะเชิงเทรา (4 คน) จังหวัดที่มีผู้บาดเจ็บสูงสุด ได้แก่ เชียงราย และร้อยเอ็ด (20 คน)สรุปอุบัติเหตุทางถนนสะสม 4 วัน (11-14 เม.ย.)เกิดอุบัติเหตุ 2232 ครั้ง ผู้เสียชีวิต 237 คน ผู้บาดเจ็บ 2322 คนจังหวัดที่ไม่มีผู้เสียชีวิต (ตายเป็นศูนย์) มี 12 จังหวัด ได้แก่ ตรัง ตราด นครนายก ประจวบคีรีขันธ์ ปราจีนบุรี พังงา แม่ฮ่องสอน สมุทรสงคราม สมุทรสาคร สุโขทัย อ่างทอง และอำนาจเจริญจังหวัดที่เกิดอุบัติเหตุสะสมสูงสุดได้แก่ นครศรีธรรมราช (81 ครั้ง) จังหวัดที่มีผู้เสียชีวิตสะสมสูงสุดได้แก่ นครราชสีมา และอุดรธานี (11 คน) จังหวัดที่มีผู้บาดเจ็บสะสมสูงสุดได้แก่ นครศรีธรรมราช (82 คน)พล.ต.ท.ดำรงศักดิ์ กล่าวว่า จากสถิติอุบัติเหตุทางถนนในช่วง 4 วัน ที่ผ่านมา พบว่า ถนนสายรองและเส้นทางเชื่อมต่อระหว่างอำเภอมีสถิติอุบัติเหตุทางถนนสูง เนื่องจากหลายพื้นที่มีการเล่นน้ำสงกรานต์ และเฉลิมฉลองด้วยเครื่องดื่มแอลกอฮอล์โดยจากการวิเคราะห์ข้อมูล พบว่ารถจักรยานยนต์เป็นยานพาหนะที่เกิดอุบัติเหตุสูงสุด ปัจจัยเสี่ยงหลักที่ทำให้อัตราการบาดเจ็บและเสียชีวิตสูง มีสาเหตุหลักจากการขับรถเร็วและดื่มแล้วขับ ประกอบกับในวันนี้หลายพื้นที่ยังคงเล่นน้ำสงกรานต์ศปถ.จึงได้กำชับให้จังหวัดและองค์กรปกครองส่วนท้องถิ่นเน้นการเรียกตรวจของด่านชุมชน เพื่อป้องปรามผู้ขับขี่ที่มีพฤติกรรมเสี่ยงอุบัติเหตุ โดยเฉพาะดื่มแล้วขับและขับรถเร็วในกลุ่มผู้ขับขี่รถจักรยานยนต์เป็นพิเศษ รวมถึงดูแลความปลอดภัยในบริเวณสถานที่เล่นน้ำสงกรานต์และบริเวณจัดงานรื่นเริง และดูแลการเปิด - ปิดสถานบริการ สถานบันเทิง โดยกวดขันการจำหน่ายเครื่องดื่มแอลกอฮอล์ เพื่อลดความสูญเสียจากอุบัติเหตุทางถนน
สรุปสถิติอุบัติเหตุทางถนนรวม 4 วัน (11 – 14 เม.ย.) เกิดอุบัติเหตุ 2232 ครั้ง ผู้เสียชีวิต 237 คน ผู้บาดเจ็บ 2322 คน
ศปถ.,อุบัติเหตุทางถนน,7วันอันตราย,สงกรานต์,เทศกาล,สถิติอุบัติเหตุ,อุบัติเหตุ,เสียชีวิต,บาดเจ็บ,ThaiPBSnews,ไทยพีบีเอส